stanford-oval/wikipedia huggingface dataset:
Kai Kantola
Ura > Seuraura > Siirtyminen KalPaan

Kaudeksi 2017–2018 Kantola siirtyi kaksivuotisella sopimuksella Kalevan Palloon. Hänet nimettiin joukkueen varakapteeniksi. KalPan Mestarien liigan avausottelussa 24. elokuuta 2017 ruotsalaista Malmö Redhawksia vastaan Kantola onnistui tekemään ammattilaisuransa ensimmäisen kypärätempun. Hänen ensimmäinen ja kolmas osumansa syntyivät ylivoimalla. Kantola kolmas 5–4-maali jäi myös KalPan voittomaaliksi. Lisäksi hän sai ottelussa syöttöpisteen Eetu Luostarisen 6–4-loppulukemiin viimeistelemään maaliin. Kantola oli CHL:ssä joukkueen paras pistemies ja maalintekijä tehoilla 4+4=8. SM-liigan pudotuspeleissä hän oli KalPan paras maalintekijä neljällä osumallaan.
Kantolan kausi 2018–2019 päättyi jo joulukuussa 2018, kun hän törmäsi Spengler Cupin ottelussa HC Davosin Sven Jungin kanssa. KalPan turnaus päättyi voittoon. Tammikuussa 2019 Kantola teki seuran kanssa vuoden mittaisen jatkosopimuksen, kuten taas helmikuussa 2020. Hän teki kaudella 2019–2020 SM-liigan yhden kauden piste-ennätyksensä tehoilla 20+19=39, joilla Kantola oli KalPan paras maalintekijä ja kolmanneksi paras pistemies. Kaudella 2020–2021 hän oli joukkueen paras pistemies ja maalintekijä tehoilla 19+17=36.
Ura > Seuraura > ICEHL 2021–2022

Kaudeksi 2021–2022 Kantola siirtyi vuoden mittaisella sopimuksella monikansallisen ICE Hockey Leaguen itävaltalaisjoukkue EHC Linziin.
Ura > Seuraura > Lyhyt sopimus Turun Palloseuraan ja paluu KalPaan

Syyskuussa 2022 Kantola palasi SM-liigaan ja hän siirtyi 15. lokakuuta asti kestävällä sopimuksella Turun Palloseuraan. Ensimmäisessä TPS-ottelussaan Mestarien liigassa 8. syyskuuta 2022 vierassa slovenialaista HK Olimpija Ljubljanaa vastaan Kantola teki tehot 1+2=3, kun joukkue voitti ottelun lukemin 2–4. Seuraavassa kymmenessä SM-liiga- ja kolmessa CHL-ottelussa hän jäi kuitenkin ilman tehopisteitä. Lyhyen sopimuksensa päätyttyä TPS tiedotti, että Kantolan sopimusta ei jatketa. Seuraavana päivänä hänen vahvistettiin palaavan loppukauden 2022–2023 kattavalla sopimuksella Kalevan Palloon.
Ura > Seuraura > Pelaajauran lopettaminen

Kesäkuussa 2023 Kantola ilmoitti omalla Instagram-tilillään lopettavansa pelaajauransa.
Ura > Maajoukkueura

Kantola valittiin Suomen alle 20-vuotiaiden MM-joukkueeseen vuoden 2007 turnaukseen. Joukkueen valmennusjohto katsoi hänen olevan edustuskelponen Suomen kansalaisena sekä ilman kokemusta aiemmista ikäkausimaajoukkueiden arvoturnauksista. IIHF:n direktoraatti totesi kuitenkin Kantolan olleen edustuskelvoton, sillä hän ei ollut pelannut kahta peräkkäistä kautta edustamassaan maassa. Kantolan Suomen joukkueessa korvasi Nico Aaltonen. Kantola edusti aiemmin Yhdysvaltoja jouluturnauksessa Viking Cupissa vuonna 2005, mutta hän oli pelannut myös Suomen joukkueessa alle 16-vuotiaiden maaotteluita.
Muuta

Maaliskuussa 2014 Kantola ja maalivahti Ville Kolppanen levyttivät säveltämänsä ja sanoittamansa yhdessä Reino Housebandin kanssa Ilvekselle kannustuskappaleen Zambonista oikealle. Kaksikko vastasi aiemmin joulukuussa 2013 Olli Palolan levyttämään Tapparan kannustuskappaleeseen Zambonista vasemmalle.
Kennedyn aivot

| Kennedyn aivot> Kennedys hjärna |
| --- | --- |

Alkuperäisteos
Kirjailija:  Henning Mankell
Kieli:  ruotsi
Kustantaja:  Leopard
Julkaistu:  2005
Sivumäärä:  386
ISBN:  91-7343-083-8
Suomennos
Suomentaja:  Laura Jänisniemi
Kustantaja:  Otava
Julkaistu:  2006
Sivumäärä:  427
ISBN:  951-1-20783-0
Löydä lisää kirjojaKirjallisuuden teemasivulta
Kennedyn aivot on ruotsalaisen kirjailijan Henning Mankellin vuonna 2005 julkaistu rikosromaani. Suomeksi se julkaistiin 2006 Otavan kustantamana ja Laura Jänisniemen kääntämänä.
Nimestään huolimatta kirja ei kerro Kennedyistä, vaan murhatun John F. Kennedyn ruuminavauksen jälkeen kadonneet aivot mainitaan vain muutaman kerran ohimennen.
Kirjan pohjalta on tehty myös kaksiosainen saksalainen televisiosarja.
Juoni

Päähenkilö on ruotsalainen arkeologi Louise Cantor, joka löytää poikansa Henrikin kuolleena tämän asunnosta. Poliisi pitää tapausta itsemurhana, mutta Louise ei usko tähän. Hän alkaa tutkia poikansa elämää, josta paljastuu uusia ja yllättäviä asioita. Tutkimukset vievät hänet Espanjaan, Australiaan ja lopuksi Afrikkaan, missä hänen poikansa on asunut ja työskennellyt aidsin uhrien auttamiseksi. Henrik on päässyt pahantekijöiden jäljille, ja se on ilmeisesti maksanut hänen henkensä. Mutta Henrik itsekään ei ollut täysin viaton.
Kinnarin kotimuseo

| Kinnarin kotimuseo |
| --- | --- |
Tyyppi:  Kotimuseo
Sijainti:  Kinnarintie 42, Akaa
Perustettu:  1988
Kotisivut:  www.akaa.fi
Koordinaatit:  61°08′17″N, 23°47′31″E
 fiKinnarin kotimuseo 
   
Kinnarin kotimuseo on Akaalla sijaitseva kotimuseo, joka koostuu 1800-luvun alun hämäläisen maalaistalon pihapiiristä ja sen rakennuksista. Nykyinen päärakennus on vuodelta 1815, mutta tilan isäntäluettelo on tiedossa vuodesta 1539. Kinnarin suku on asunut tilalla vuodesta 1856, museona pihapiiri ja sen rakennukset ovat toimineet 1988 lähtien. Kinnarin kotimuseossa pääsee tutustumaan entisajan sisustukseen, maalaiselämään ja perinnerakentamiseen, kotimuseossa onkin esillä maalaistalon arkeen liittyviä käyttöesineitä, työ- ja tarvekaluja, astiakokoelmia, hevosvetoisen kauden maatalouskalustoa ja runsas kokoelma suksia, puulapioita ja paljon muuta esineistöä. Yli 200-vuotiaan talon puutarhasta ja pihapiiristä löytyy myös paljon vanhoja perinnekasveja nimikyltteineen.
Kirakka

Kirakka (ruots. Kirakböle) on kylä Salon kaupungin Perniössä. Kirakka sijaitsee Perniön eteläosassa Ylönkylän ja Nurkkilan kupeessa.
Kirakka sijaitsee Ylönkylän ja Nurkkilan pohjoispuolella. Kylän kyläalue ulottuu pohjoiseen Kirakanjärvelle. Järven laskuoja Myllyoja laskee kylän läpi etelään. Kylän eteläosat ovat peltomaata, pohjoisosat Teijon ylängön metsämaata.
Kirakka on irtaantunut Nurkkilasta ennen 1300-lukua. Nimen perusteella kylän varhaisia kytköksiä Kirjakkalaan on pohdittu. Vuoden 1540 maakirjan mukaan Kirakassa on ollut vain ratsutilana toiminut yksinäistila, joka 1700-luvulla jaettiin kahtia ja lopulta yhdistettiin jälleen vuonna 1922. Myllyojassa on parhaimmillaan ollut neljä myllyä, joiden alueella toimii nykyään kesäteatteri. Kirakka sai uutta asutusta sotien jälkeen, mutta on pysynyt pienenä maalaiskylänä.
Kinnarpyöli

Kinnarpyöli (ruots. Skinnarböle) on kylä entisen Halikon kunnan alueella Länsi-Salossa. Kylä sijaitsee Sauvontien varrella 110-tien eteläpuolella.
Valtaosa Kinnarpyölin maastosta on korkeaa metsäistä ja mäkialuetta. Yhdellä mäellä sijaitsee kaksi pronssikautista hautaröykkiötä, joiden lounaispuolella on pieni Katariinanlammi. Kinnarpyölin pohjoisrajana toimii Aroniitynoja, joka yhdistyy etelään virtaavaan Vainionjokeen, joka muodostaa kylän itärajan. Kylän maasto tasoittuu Sauvontien kohdalla, jonne Kinnarpyölin rakennuskanta on sijoittunut. Sauvontiestä maasto muuttuu tasaiseksi peltomaisemaksi, joka laskee Vainionjokeen.
Kinnarpyöli on ollut osana mannerta jo pronssikaudella, jolloin Purilanjoenlahti oli lähellä nykyisen kylän aluetta. Alueella on ainakin pronssikaudella ollut jo asutusta, mistä kertoo kaksi mäen päällä sijaitsevaa hiidenkiuasta. Itse Kinnarpyöli on kuitenkin vasta ruotsalainen uudisasutuskylä, josta ensimmäinen maininta on 1560-luvulta. Kinnarpyölin päätilasta alettiin lohkoa uusia tiloja 1900-luvun alussa.
Kennedyn kirous

Kennedyn kirous on yhteisnimitys monille traagisille tapahtumille, jotka ovat kohdanneet Kennedyn klaania vuosikymmenten varrella. Koska traagisia tapauksia on niin paljon, on jossakin vaiheessa alettu puhua Kennedyjen kirouksesta.
John F. Kennedy ja hänen vaimonsa limusiinissa
Monet suvun jäsenistä ovat kuolleet joko onnettomuuksissa tai muuten epätavallisista syistä. Tunnetuimpia tragedioita ovat John F. Kennedyn ja Robert F. Kennedyn murhat vuosina 1963 ja 1968 sekä John F. Kennedy nuoremman kuolema lentokoneonnettomuudessa yhdessä vaimonsa Carolyn Bessette Kennedyn ja Lauren Bessetten kanssa vuonna 1999.
Tapauksia

1941 - Rosemary Kennedy oli aikanaan oletetusti henkisesti jälkeenjäänyt (nykymääritelmien mukaan Rosemary kärsi depressiosta). Hänelle suoritettiin lobotomia, joka muutti hänen persoonansa täysin.
12. elokuuta 1944 Joseph P. Kennedy, Jr., Joseph P. Kennedyn ja Rose Kennedyn vanhin poika, kuoli ohjaamansa lentokoneen räjähtäessä ilmassa Etelä-Englannissa toisen maailmansodan aikana.
13. toukokuuta 1948 Kathleen Agnes Kennedy kuoli lentokoneonnettomuudessa Ranskassa poikaystävänsä kanssa.
1954 Jacqueline Kennedy sai keskenmenon.
23. elokuuta 1956 Jacqueline Kennedy synnytti kuolleen tytön
9. elokuuta 1963 Patrick Bouvier Kennedy, John ja Jacqueline Kennedyn kolmas lapsi kuoli kaksi päivää syntymänsä jälkeen.
22. marraskuuta 1963 John F. Kennedy salamurhattiin Dallasissa, Texasissa.
19. kesäkuuta 1964 Edward M. Kennedy joutui lentokoneonnettomuuteen, jossa lentäjä kuoli. Kennedy joutui sairaalaan, jossa hän toipui.
5. kesäkuuta 1968 Robert F. Kennedy murhattiin Los Angelesissa.
18. heinäkuuta 1969 Chappaquiddickin sillan onnettomuus, jossa Edward M. Kennedy luultavasti juopuneena menetti autonsa hallinnan ja ajoi alas sillalta mukanaan Robert Kennedyn entinen sihteeri, joka sai surmansa.
17. marraskuuta 1973 Edward Kennedy Jr. menetti oikean jalkansa luusyövän vuoksi 12-vuotiaana.
1973 Joseph Patrick Kennedy II joutui auto-onnettomuuteen ja hänen matkustajansa halvaantui.
25. huhtikuuta 1984 David Kennedy kuoli huumeiden yliannostukseen hotellissa Palm Beachillä, Floridassa.
31. joulukuuta 1997 Michael Kennedy kuoli hiihto-onnettomuudessa Aspenissa, Coloradossa.
16. heinäkuuta 1999 John F. Kennedy Jr., hänen vaimonsa ja kälynsä kuolivat yksityislennolla koneen pudottua alas Atlantin valtamereen. Heidän tuhkansa siroteltiin mereen viikon päästä heidän kuolemansa jälkeen.
6. toukokuuta 2006 kongressiedustaja Patrick J. Kennedy törmäsi autollaan päihtyneenä barrikadiin Capitol Hillillä Washingtonissa. Myöhemmin hän paljasti olevansa riippuvainen reseptilääkkeistä ja hän myönsi syyllisyytensä reseptilääkkeiden vaikutuksen alaisena ajamiseen. Hänet tuomittiin vuoden koeajalle ja 350 dollarin sakkoon.
20. tammikuuta 2009 Edward M. Kennedy sai dramaattisen sairauskohtauksen juuri presidentti Obaman virkaanastujaisissa.
25. elokuuta 2009 Edward M. Kennedy kuoli aivosyöpään. Tämän seurauksesta demokraatit menettivät yhden paikan määräenemmistönsä senaatissa ja Kennedyn vuosikymmeniä ajama terveydenhoitouudistus uhkasi kaatua.
1. elokuuta 2019 Robert F. Kennedyn lapsenlapsi Saoirse Kennedy Hill kuoli hänen sukunsa omistamalla tilalla Massachusettsin osavaltiossa useiden lähteiden mukaan yliannostukseen.
6. huhtikuuta 2020 Robert F. Kennedyn lapsenlapsi Maeve Kennedy Townsend McKean löydettiin kuolleena. Hän katosi 2. huhtikuuta yhdessä 8-vuotiaan poikansa Gideonin kanssa. He olivat melomassa kanootilla Chesapeakenlahdella, kunnes yllättäen katosivat. Gideonin ruumista ei ole löydetty.
Kirahvi (tähdistö)

| Kirahvi |
| --- | --- |

Latinankielinen nimi:  Camelopardalis
Lyhenne:  Cam
Genetiivi:  Camelopardalis
Symbologia:  Kirahvi
Rektaskensio:  6h
Deklinaatio:  +70°
Ala taivaasta:  757 neliöastetta
Tähtien määrä (magnitudi < 3):  0
Kirkkain tähti:  Beta Camelopardalis (4,03 mag.)
Meteoriparvet:  Lokakuun Camelopardalidit
Naapuri- tähdistöt:  Lohikäärme  Pieni karhu  Kefeus  Kassiopeia  Perseus  Ajomies  Ilves  Iso karhu
 Näkyy leveysasteiden +90° ja −10° välillä  Näkyy Suomessa parhaiten joulukuussa 
Kirahvi (latinaksi Camelopardalis, genetiivi Camelopardalis) on pohjoisen taivaan heikkovaloinen tähdistö lähellä Pohjantähteä.
Harrastajan kaukoputkella tähdistön alueella on nähtävillä muun muassa galaksi NGC 2403 sekä heikko planetaarinen sumu NGC 1501. Avoin tähtijoukko NGC 1502 on 6800 valovuoden etäisyydellä ja kirkkaus 6,0 magnitudia. Z Camelopardalis on kataklysminen, purkautuva muuttuja, joka purkautuu muutaman viikon välein kirkastuen 13 magnitudista 9—10 magnitudiin.
Kirahvikärsäkäs

| Trachelophorus giraffa |
| --- | --- |
 koiras
Tieteellinen luokittelu
Kunta::  Eläinkunta Animalia
Pääjakso::  Niveljalkaiset Arthropoda
Alajakso::  Kuusijalkaiset Hexapoda
Luokka::  Hyönteiset Insecta
Lahko::  Kovakuoriaiset Coleoptera
Alalahko::  Erilaisruokaiset Polyphaga
Yläheimo::  Kärsäkäsmäiset Curculionoidea
Heimo::  Käärökärsäkkäät Attelabidae
Suku::  Trachelophorus
Laji::  giraffa
Kaksiosainen nimi
 Trachelophorus giraffa  Jekel, 1860 
Katso myös
   Kirahvikärsäkäs Wikispeciesissä   Kirahvikärsäkäs Commonsissa 
Infobox OKNimi-testi OK: 
Kirahvikärsäkäs[lähde? ] (Trachelophorus giraffa) on Madagaskarilla elävä kärsäkäs.
Kirahvikärsäkkäällä on osuva nimi: sillä on pitempi kaula kuin millään muulla hyönteisellä. Se käärii kärsällään lehtiä rullalle. Naaraskärsäkäs munii kääröön yhden munan, joka saa olla kuoriutumiseen saakka lehden suojassa piilossa pedoilta. Kirahvikärsäkäs kasvaa suunnilleen etusormen pituiseksi. Kovat peitinsiivet ovat punaiset.
Aiheesta muualla

iNaturalist: Trachelophorus giraffa
Encyclopedia of Life (EOL): Trachelophorus giraffa (englanniksi)
University of Michigan, Animal Diversity Web (ADW): Trachelophorus giraffa (englanniksi)
Global Biodiversity Information Facility (GBIF): Trachelophorus giraffa (englanniksi)
Kirill Romanov

| Mitalit | Mitalit | Mitalit |  |
| --- | --- | --- | --- |
|  Kirill Romanov |  Kirill Romanov |  Kirill Romanov |  |
Maa:  Venäjä
Miesten beachfutis
| MM-kilpailut  | MM-kilpailut  | MM-kilpailut  |  |
|  Kultaa | Tahiti 2013 |  |  |
|  Pronssia | Espinho 2015 |  |  |
| Euroopan kisat  | Euroopan kisat  | Euroopan kisat  |  |
|  Kultaa | Baku 2015 |  |  |
Kirill Jurjevitš Romanov (ven. Кирилл Юрьевич Романов, s. 20. tammikuuta 1990) on venäläinen beachfutispelaaja, joka edustaa Venäjän beachfutismaajoukkuetta ja venäläistä Kristall-seuraa. Pelipaikaltaan 179 senttimetriä pitkä ja 77 kilogrammaa painava Romanov on puolustaja.
Romanov voitti Venäjän beachfutismaajoukkueen kanssa maailmanmestaruuden vuoden 2013 MM-kilpailuista. Romanov oli mukana myös vuoden 2015 kilpailuissa, joista Venäjä saavutti pronssia. Kesäkuussa 2015 hän voitti Venäjän kanssa kultaa Euroopan kisoista Bakusta.
Jim Parsons

| Jim Parsons |
| --- | --- |
 Jim Parsons vuonna 2016.
Henkilötiedot
Koko nimi:  James Joseph Parsons
Syntynyt: 24. maaliskuuta 1973 (ikä 51) Houston, Texas, Yhdysvallat
Ammatti:  näyttelijä
Näyttelijä
Aktiivisena:  2000–
Merkittävät roolit:  Sheldon Cooper (Rillit huurussa)
Palkinnot
 Golden Globe, paras miespääosa komediasarjassa Rillit huurussa (2011) Primetime Emmy, paras miespääosa komediasarjassa Rillit huurussa (2010, 2011) 
Aiheesta muualla
IMDb 
Elonet
James Joseph ”Jim” Parsons (s. 24. maaliskuuta 1973 Houston, Texas, Yhdysvallat) on yhdysvaltalainen näyttelijä. Hänet tunnetaan parhaiten tri Sheldon Cooperin roolista komediasarjassa Rillit huurussa (2007–2019).
Ura

Jim Parsons opiskeli näyttelemistä Houstonin yliopistossa, jossa hän suoritti Bachelor of Arts -tutkinnon vuonna 1996, ja San Diegon yliopistossa, jossa hän suoritti Master of Fine Arts -tutkinnon vuonna 2001. Opiskellessaan Houstonin yliopistossa hän oli perustamassa Infernal Bridegroom Productions -teatteriryhmää.
Parsons sai ensimmäisen televisioroolinsa sarjasta Ed vuonna 2002. Vuonna 2004 hän esiintyi elokuvassa Garden State. Hän näytteli Rob Holbrookia televisiosarjassa Amyn lailla vuosina 2004–2005.
Parsons näytteli tri Sheldon Cooperia CBS:n tilannekomediasarjassa Rillit huurussa vuodesta 2007 vuoteen 2019. Vuosina 2010 ja 2011 hän sai roolistaan parhaan miespääosan Primetime Emmy -palkinnon. Hän oli ehdolla saman palkinnon saajaksi myös vuosina 2009 ja 2012. Parsons sai roolistaan Golden Globe -palkinnon tammikuussa 2011.
Vuonna 2014 Parsons näytteli HBO:n televisioelokuvassa The Normal Heart, josta hän sai Emmy-ehdokkuuden parhaasta miessivuosasta minisarjassa tai televisioelokuvassa.
Vuonna 2016 Parsons näytteli draamakomediassa Hidden Figures – varjoon jääneet.
Elokuvien ja sarjojen lisäksi Parsons on näytellyt myös teatterissa.
Yksityiselämä

Jim Parsons asuu Los Angelesissa. Toukokuussa 2012 The New York Times kertoi Parsonsin olevan homoseksuaali ja olleen parisuhteessa viimeisen kymmenen vuoden ajan. Rillit huurussa -sarjan näyttelijät Simon Helberg ja Kaley Cuoco ovat Parsonsin hyviä ystäviä.
Filmografia > Elokuvat

| Vuosi | Elokuvan nimi Suomessa | Alkuperäinen nimi | Rooli | Muuta |
| --- | --- | --- | --- | --- |
| 2003 | Happy End | Nowhere to Go But Up | casting-assistentti |  |
| 2004 | Garden State | Garden State | Tim |  |
| 2005 | The King’s Inn | The King’s Inn | Sidney | lyhytelokuva |
| 2005 | The Great New Wonderful | The Great New Wonderful | Justin |  |
| 2005 | Heights | Heights | Oliver |  |
| 2006 | 10 Items or Less | 10 Items or Less | vastaanottovirkailija |  |
| 2006 | School for Scoundrels | School for Scoundrels | luokkatoveri #2 | cameorooli |
| 2007 | On the Road with Judas | On the Road with Judas | Jimmy Pea |  |
| 2007 | Gardener of Eden | Gardener of Eden | Spim |  |
| 2011 | The Big Year – posketonta bongausta | The Big Year | Crane |  |
| 2011 | The Muppets | The Muppets | Walter |  |
| 2012 | Sunset Stories | Sunset Stories | Prince |  |
| 2014 | The Normal Heart | The Normal Heart | Tommy Boatwright | televisioelokuva |
| 2014 | Wish I Was Here | Wish I Was Here | Paul |  |
| 2014 | Elf: Buddy’s Musical Christmas | Elf: Buddy’s Musical Christmas | Buddy | äänirooli |
| 2015 |  Visions |  Visions | Dr. Mathison |  |
| 2015 | Vihdoin kotona | Home | Oho | äänirooli |
| 2016 | Hidden Figures – varjoon jääneet | Hidden Figures | Paul Stafford |  |
| 2017 | Michael Jackson’s Halloween | Michael Jackson’s Halloween | Heinämies | äänirooli |
| 2018 | A Kid Like Jake | A Kid Like Jake | Greg Wheeler |  |
| 2019 | Extremely Wicked, Shockingly Evil, and Vile | Extremely Wicked, Shockingly Evil, and Vile | Larry Simpson |  |
| 2020 | The Boys in the Band | The Boys in the Band | Michael |  |
Filmografia > Televisiosarjat

| Vuosi | Televisiosarjan nimi Suomessa | Alkuperäinen nimi | Rooli | Muuta |
| --- | --- | --- | --- | --- |
| 2002 | Ed | Ed | Chet | 1 jakso |
| 2003 | Why Blitt? | Why Blitt? | Mike | pilotti |
| 2004 |  Taste |  Taste | Kris | pilotti |
| 2004–2005 | Amyn lailla | Judging Amy | Rob Holbrook | 7 jaksoa |
| 2007–2019 | Rillit huurussa | The Big Bang Theory | Sheldon Cooper | vakituinen rooli |
| 2009 ja 2012 | Family Guy | Family Guy | Gay-Jacker Sheldon Cooper (ääni) | 2 jaksoa |
| 2010 | The Super Hero Squad Show | The Super Hero Squad Show | Painajainen (ääni) | 1 jakso |
| 2010 | Glenn Martin, DDS | Glenn Martin, DDS | Draven (ääni) | 1 jakso |
| 2011 | Eureka | Eureka | Jeep/Carl (ääni) | 1 jakso |
| 2011 | iCarly | iCarly | Caleb | 1 jakso |
| 2011 | Pound Puppies | Pound Puppies | Milton Feltwaddle (ääni) | 2 jaksoa |
| 2012 | The High Fructose Adventures of Annoying Orange | The High Fructose Adventures of Annoying Orange | Henry Applesauce (ääni) | 1 jakso |
| 2012 | Kick Buttowski: Lähiön Hurjapää | Kick Buttowski: Suburban Daredevil | Larry Wilder (ääni) | 1 jakso |
| 2016 | SuperMansion | SuperMansion | herra Skibumpers (ääni) | 1 jakso |
| 2017-2021 | Young Sheldon | Young Sheldon | Sheldon Cooper/kertoja (ääni) | vakituinen rooli |
| 2018 | Pete the Cat | Pete the Cat | Stan (ääni) | 1 jakso |
| 2020 | Simpsonit | The Simpsons | oma itsensä (ääni) | 1 jakso |
| 2020 | Hollywood | Hollywood | Henry Willson | minisarja, päärooli |
Filmografia > Ääninäyttely videopeleissä

| Vuosi | Videopeli | Rooli |
| --- | --- | --- |
| 2010 | Marvel Super Hero Squad: The Infinity Gauntlet | Painajainen |
Aiheesta muualla

Jim Parsons Internet Movie Databasessa. (englanniksi)
Jim Parsons TV.com-sivustolla
CBS - The Big Bang Theory Cast - Jim Parsons
Kuvia tai muita tiedostoja aiheesta Jim Parsons Wikimedia Commonsissa
Kinnarodden

Kinnarodden (oikealla) on mantereella, Nordkapp (keskellä) sen sijaan saarella.
Kinnarodden
Kinnarodden on Pohjois-Norjan Finnmarkin läänissä, Nordkinnin niemimaan pohjoiskärjessä sijaitseva 234 metriä korkea kallioniemi. Se on Euroopan mantereen pohjoisin kohta (71° 08′ 02″ pohjoista leveyttä).
Kinnarodden sijaitsee Gamvikin ja Lebesbyn kuntien rajalla. Se on varsin vaikeapääsyinen. Niemelle vie Gamvikin Mehamnin taajamasta 23 kilometriä pitkä hyvin viitteellisesti viitoitettu vaellusreitti, joka on vaikeakulkuinen ja vaativa. Huonon sään yllättäessä reitti on lähes kulkukelvoton. Sinne järjestetään myös veneretkiä.
Aiheesta muualla

Top of Europe - Kinnarodden (Arkistoitu – Internet Archive). Gamvikin kunnan sivu vaellusreitistä.
Vaellusreitin kartta (Arkistoitu – Internet Archive)
Kelloselkä

Kelloselän koulu kesäkuussa 2015
Kelloselkä on kylä Sallan kunnassa noin 16 kilometrin päässä koilliseen Sallan keskustasta kantatie 82:n varrella. Nimi Kelloselkä tulee saamen kielen sanasta Kielas. Kielas tarkoittaa "Isoa maata, josta lähtee kannas kuin nurin käännetyn veneen köli, ja usein se on jokien välissä". Kylä sijaitsee Aatsinkijoen ja Kello-ojan välissä, johon työntyy kannas, köli, korkeammasta maasta, joka nykyään tunnetaan Kelloselkä-nimellä. Kylässä on noin 140 asukasta. Kylässä on rajavartioasema, ja rautatieasema. Kelloselässä on myös rataosuuden Laurila–Kelloselkä itäinen päätepiste. Radan liikenne lakkasi joulukuussa 2012.
Kelloselän ala-aste toimi vuoteen 2014 saakka.
Kelloselkä rajoittuu etelässä Aatsingin kylään, idässä Venäjän rajaan.
Kelloselän läpi kulkee UKK-reitti joka on osa Euroopan kauko­vaellus­reitti E10:ä. Matkailutie Via Karelian toinen päätepiste sijaitsee Sallan Kelloselän rajanylityspaikalla.
Historia

Talvisodassa kylän valtasi Neuvostoliiton 122. divisioona 10. joulukuuta 1939, jonka hyökkäystä vastassa oli Erillinen pataljoona 17 (Er.P 17). Taisteluita käytiin nykyisen kantatie 82 varrella Aatsinkijoen länsipuolella, jossa suomalaiset viivyttivät Neuvostoliiton etenemistä ja hankkivat aikaa pääjoukkojen ryhmittymiseen puolustusasemiin kylän keskustaan. Väärinkäsitysten vuoksi näistä asemista vetäydyttiin lähes taisteluitta seuraavan yön aikana. Kelloselkä pysyi Neuvostoliiton miehittämänä Moskovan rauhaan asti. Kylän asukkaat oli evakuoitu sodan tieltä 3. joulukuuta 1939, ensin autoilla Kemijärvelle ja siitä eteenpäin junalla. Suuri osa kyläläisistä evakuoitiin Karunkiin.
Jatkosodan syttyessä Neuvostoliitto pommitti kylää 25. kesäkuuta 1941. Kylä ei jatkosodan aikana ollut sotatoimialueena vaan rintama oli idempänä. Partisaanit tekivät kuitenkin iskuja kylän alueella katkaistakseen saksalaisten huoltoreitin.
Kylän syrjäisimmät talot ja lapsiperheet oli evakuoitu jo heinäkuussa 1944 ennen Lapin sodan syttymistä. Evakkopitäjiä olivat Kempele, Halsua, Kortesjärvi, Kaustinen, Säräisniemi, Kälviä, Pyhäsalmi ja Ylä-Veteli. Taistelutoimintaa saksalaisten ja suomalaisten välillä ei Kelloselässä käyty. Vetäytyessään pohjoiseen saksalaiset jättivät jälkeensä paljon miinoja jotka sitten vaativat siviiliuhreja sodan jälkeen.
Ensimmäinen radio kylään hankittiin 1920, ensimmäinen puhelin 1948 ja ensimmäinen televisio 1965. Sähköt saatiin loppuvuodesta 1949.
Postitoimisto aloitti kylässä sotien jälkeen. Postitoimisto lopetettiin 28. toukokuuta 1991.
Kelloselän rajanylityspaikka avattiin virallisesti liikenteelle 27. syyskuuta 2002. Avauksen suorittivat Venäjän ja Suomen pääministerit Mihail Kasjanov ja Paavo Lipponen.
Muuta

Osa Aki Kaurismäen elokuvan Ariel kohtauksista on kuvattu Kelloselässä.
Tunnettuja kelloselkäläisiä

Nestori Kellokumpu, runoilija
Martti Meinilä, ampumahiihtäjä
Maija Kellokumpu, taiteilija
Karijärvi

Karijärvi voi tarkoittaa seuraavia asioita:
Kaupunginosa

Karijärvi, Kouvolan kaupunginosa
Järvi

Karijärvi, järvi Haminassa
Karijärvi, järvi Kittilän Jeesiöjärevellä
Karijärvi, järvi Kittilän Lompolossa
Karijärvi, järvi Kittilän Puljulla
Karijärvi, järvi Kouvolassa
Karijärvi, järvi Kuhmoisissa
Karijärvi, järvi Porvoossa
Karijärvi, järvi Posiolla
Karijärvi, järvi Pälkäneen Pohjalla
Karijärvi, järvi Pälkäneen Ämmätsällä
Karijärvi, järvi Sallassa
Karijärvi, järvi Salossa
Karijärvi, järvi Simossa
Karijärvi, järvi Torniolla
Iso Karijärvi, järvi Ylitorniolla
Pikku Karijärvi, järvi Ylitorniolla
Pitkä Karijärvi, järvi Ylitorniolla